LUISTERBOEK: Eindspel deur Wilna Adriaanse | Netwerk24
Spesialis-span kyk na Nuwejaar-skietery in Jhb
'n Gespesialiseerde span polisiespeurders is aangestel om die skietvoorvalle op Nuwejaarsdag in Melville en Newtown in Johannesburg te ondersoek.
'Harris het nie sy kanse gebruik'
Die Suid-Afrikaanse tennisspeler Lloyd Harris het straks nie al die geleenthede wat na sy kant toe gekom het Saterdag in die eindstryd van die Adelaide International-toernooi benut nie.
Oupa oefen gou weer ná klein operasie
Die Cheetahs se Springbok-flank Oupa Mohoje het Vrydag 'n geringe prosedure aan sy regterknie ondergaan, maar kan gou weer terug op die rugbyveld wees.
Froome soek 5de Tour-sege
'n Rapsie meer as ses maande nadat die viermalige Tour de France-kampioen Chris Froome in 'n ernstige ongeluk was, het hy dit duidelik gemaak dat 'n vyfde sege in die wêreld se mees prestigeryke fietswedren sy mikpunt vir die jaar is.
SA tjellis na wêreldkongres in LA genooi
Die bywoning van 'n wêreldkongres oor 'n bepaalde musiekinstrument maak by enigeen 'n warboel van gedagtes los.
LUISTER: Jong chemikus beier Kaapse klokke
In die nok van die Kaapstad-stadsaal vergader een van die seldsaamste musiekinstrumente in Afrika net stof. Christiaan Boonzaier het met die chemikus gesels wat besig is om dit blink te poets – en beplan om dit weer gereeld te beier.
LUISTERBOEK: Eindspel deur Wilna Adriaanse
30 Desember 2019 12:17
Boekwurms kan 2020 op die regte noot afskop deur na Wilna Adriaanse se spanningsroman, Eindspel, en Elsa Joubert se roman, Die swerfjare van Poppie Nongena, op Netwerk24 te luister.
Dié twee boeke is tot 31 Januarie op Netwerk24 beskikbaar.
Spring sommer vandag weg en luister lekker saam, voor die boeke in Februarie met twee nuwe titels vervang word.
Waaroor gaan Eindspel?
Eindspel is die vervolg op Wilna Adriaanse se 2014 spanningsroman Dubbelspel.
Ellie hou van haar nuwe lewe op die platteland. Tyd om te dink oor haar pa se dood by die padblokkade, om te herstel van haar tyd in die polisie. Sy help selfs uit as kerkorrelis en vul haar dae met alledaagse goed.
Net wanneer sy nie kan slaap nie, gaan sit sy in die spaarkamer, waar haar kaarte, diagramme en lyste opgeplak is. Name, datums, verbintenisse. Êrens in die web is haar pa se moordenaar. Sy moet net hard genoeg soek.
Op 'n dag, terwyl sy hulle in die truspieëltjie van die orrel dophou, weet sy alles was vir hierdie dag. En dat sy sal moet uitvind wie haar soek, en waarom.
**Dubbelspel was in Augustus 2019 Netwerk24 se luisterboek vir die maand. Alhoewel die boek net vir een maand op Netwerk24 beskikbaar was, is die luisterboek nou op Audible te koop. Klik hier om die boek te koop.
Wilna Adriaanse Foto: Johan Wilke
Wilna Adriaanse is in 1958 in die Kalahari gebore en het in Worcester grootgeword. Haar bekendste boeke is Met ander woorde (2006), Vier seisoene kind (2010) en Dubbelspel (2014). Sy het haar MA-graad in skeppende skryfwerk aan die UK voltooi, en daaruit spruit haar roman 'n Klein lewe .(2012). Sy verdeel haar tyd tussen Botswana en die Boland.
Luister die boek hier:
Lus om nog 'n boek te luister?
Luister tot 31 Januarie 2020 na Elsa Joubert se roman Die swerfjare van Poppie Nongena – nét op Netwerk24.
Klik hier om die boek te luister.
Het jy die vorige luisterboeke op Netwerk24 misgeloop?
Moenie bekommerd wees nie! Hoewel die Afrikaanse luisterboeke net vir 'n maand gratis op Netwerk24 beskikbaar is, is die boeke steeds op Audible te koop.